Diari Oficial de la Generalitat Valenciana


Sumari del DOGV 1927, del 18-12-1992 (1992/826677)

RESOLUCIÓ de 24 de novembre de 1992, de la Direcció General de la Funció Pública, per la qual es convoca el concurs general de trasllats número 19/1992-L, per a la provisió de llocs de treball de naturalesa laboral, grup D, Auxiliar de Clínica, Auxiliar d'Explotació Portuària, Encarregat del Grup d'Enquestes i Vigilant d'Obres Públiques.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1927

Data del DOGV
:   18-12-1992

Secció del DOGV
:   AUTORITATS I PERSONAL

Número del document
:   1992/826677


Data del document
:   24-11-1992

Organisme emissor
:   Conselleria d'Administració Pública

Tipus de document
:   Resolució

Anàlisi jurídica

RESOLUCIO de 24 de novembre de 1992, de la Direcció General de la Funció Pública, per la qual es convoca el concurs general de trasllats núm. 19/92-L, per a la provisió de llocs de treball de naturalesa laboral, grup D, Auxiliar de Clínica, Auxiliar d'Explotació Portuària, Encarregat del Grup d'enquestes i Vigilant d'Obres ŽPúbliques.  
Vist que hi ha llocs de treball vacants del grup D, de naturalesa laboral, a les distintes conselleries, la provisió dels quals s'ha d'efectuar mitjançant concurs, d'acord amb el que disposen el text refós de la Llei de la Funció Pública Valenciana i el Decret 69/1986, de 2 de juny, pel qual s'aprova el Reglament de Selecció de Personal i Provisió de Llocs de Treball, i el conveni col·lectiu vigent per al personal al servei de la Generalitat Valenciana, he resolt:  
Convocar concurs per a, la provisió dels llocs de treball que s'allisten en els annexos II a V d'aquesta resolució, d'acord amb les següents bases:  
Primera. Participants  
A) Voluntaris. Podran participar en aquest concurs:  
1) Els contractats laborals amb caràcter indefinit al servei de l'administració del Consell de la Generalitat Valenciana que ocupen llocs de treball del grup i categoria a què es refereix aquesta convocatòria, i que es troben en qualsevol dels següents casos:  
- Servei actiu.  
- Excedència voluntària. En el cas d'excedència per interès particular caldrà acreditar que el dia d'acabament del termini de presentació d'instàncies ha transcorregut més d'un any des de la declaració d'aquesta situació.  
2) Els funcionaris de carrera del grup D, sector administració especial, que ocupen llocs de treball de naturalesa laboral de les categories a què fa referència la convocatòria, al servei de l'administració del Consell, de la Generalitat Valenciana, que es troben en qualsevol de les següents situacions administratives:  
- Servei actiu, sempre que hagen estat amb destinació definitiva un mínim de dos anys en el lloc que ocupen en el moment de concursar, llevat dels supòsits assenyalats en l'apartat 6 de l'article 20 del text refós de la Llei de la Funció Pública Valenciana.  
- Qualsevol de les situacions d'excedència voluntària. En el cas d'excedència voluntària per interès particular, si en la data d'acabament del termini de presentació d'instàncies han transcorregut dos anys des de la declaració en l?esmentada situació.  
- Serveis especials.  
- Serveis en altres administracions públiques.  
B) Forçosos. Estan obligats a participar en aquest concurs:  
1) El personal nomenat habilitat per Resolució de 13 de març de 1992, del Conseller d'Administració Pública (DOGV núm. 1764, de 13 d'abril de 1992), després d'haver superat les proves d'habilitació convocades per Ordre de 25 d'abril de 1991.  
2) Els funcionaris de carrera excedents forçosos i els suspensos que hagen acomplert el període de suspensió.  
3) Els funcionaris de carrera amb destinació provisional.  
4) Els contractats laborals amb caràcter indefinit que estiguen en servei actiu amb destinació provisional.  
El personal a què fa referència el punt 1) d'aquest apartat que no participe en aquest concurs perdrà els seus drets.  
Els excedents forçosos i suspensos que no participen en aquest concurs seran declarats excedents voluntaris.  
En el cas del personal amb destinació provisional a què fan referència els punts 3) i 4) d'aquest apartat que no participen en aquesta convocatòria, quedaran sense destinació i a disposició del secretari general de la conselleria en què prestaven serveis.  
Segona. Presentació de sol·licituds  
Les sol·licituds adaptades al model que es publica en l'annex I, caldrà presentar-les en el termini de 15 dies hàbils, comptadors des de l?endemà de la publicació d'aquesta convocatòria en el DOGV, al Registre General de la Conselleria d'Administració Pública, c/ Miquelet, núm. 5, 46494 València, en els serveis centrals i territorials de les distintes conselleries o en les oficines públiques a què fa referència l'article 66 de la Llei de Procediment Administratiu.  
A la sol·licitud s'adjuntarà fotocòpia compulsada del DNI del sol·licitant i una còpia de l'annex de la presa de possessió en el lloc de treball que ocupa actualment.  
Els participants voluntaris, i també els excedents forçosos, suspensos i el personal amb destinació provisional a què fa referència els punts 3) i 4) de l'apartat B, presentaran, a més a més, tots aquells documents acreditatius de l'antiguitat, titulacions, grau personal reconegut, treball dut a terme, cursos de formació i perfeccionament, coneixements de valencià, coneixements d'idiomes comunitaris, i d'altres mèrits que vulguen al·legar. Si els mèrits que s'al·leguen ja constaren en la Unitat de Registre de Personal, sols caldrà esmentar-los en la sol·licitud, sense aportar els documents corresponents.  
Tercera. Llocs que es poden sol·licitar  
A) Els participants amb caràcter voluntari hauran de sol·licitar, per ordre de preferència, els llocs de treball del seu respectiu grup i categoria inclosos en l'annex corresponent.  
B) Els participants amb caràcter obligatori hauran de sol·licitar, per ordre de preferència, tots els llocs de treball del seu respectiu grup i categoria objecte d'aquesta convocatòria.  
Quarta. Barem de mèrits  
A) La valoració dels mèrits al·legats pels participants a què fa referència la base primera, apartat A) i apartats B.2), B.3) i B.4), es farà d'acord amb el barem aprovat pel Decret 117/91, de 26 de juny, del Consell de la Generalitat Valenciana (DOGV núm. 1577, de 2 de juliol de 199 l).  
B) Als participants a què fa referència la base primera, apartat B.1), no els serà d'aplicació el barem assenyalat en el punt 'anterior, sinó que s'atendrà només a la puntuació que hagen obtingut en les corresponents proves d'habilitació.  
Cinquena. Comissió avaluadora  
L?avaluació dels mèrits la farà la comissió avaluadora integrada pels següents membres:  
Titulars:  
- Sr. Adel Francés i Asins, president del tribunal i representant de la Direcció General de la Funció Pública.  
- Sr. Enrique Lucas Ruiz, secretari i representant de l?Institut Valencià d'Estadística.  
- Sra. Amalia O?Connor, representant de l?Institut Valencià de Serveis Socials.  
- Sr. Marcelino Baviera Hernández, representant del sindicat CCOO.  
- Sr. Fernando Tarin Alarte, representant del sindicat UGT.  
Suplents:  
- Sr. Vicente Sarrió Montoro, president del tribunal i representant de la Direcció General de la Funció Pública.  
- Sr. Francisco Ivars Company, secretari i representant de l?Institut Valencià d'Estadística.  
- Sr. Joaquín Soler García, representant de l?Institut Valencià de Serveis Socials.  
- Sr. Vicente Expósito Lluch, representant del sindicat ccoo.  
- Sr. Enrique Galán Cerrato, representant del indicat UGT.  
Sisena. Adjudicació de destinacions  
A) l?adjudicació de destinacions es farà d'acord amb el següent ordre de prioritat:  
1r. Els funcionaris de carrera i personal laboral amb caràcter indefinit a què fa referència la base primera, apartat A) i apartat B), punts 2, 3 i 4, segons l?ordre de la puntuació que s'hagués obtingut per aplicació del barem assenyalat en la base quarta, sense perjudici del que disposa l'article 42 del Decret Legislatiu de 20 de març de 199 1, del Consell de la Generalitat Valenciana, i el que estableixen els articles 8 i 10 del conveni col·lectiu vigent per al personal laboral al servei de la Generalitat Valenciana.  
2n. El personal habilitat a què fa referència la base primera, apartat B), punt 1, segons l?ordre de la puntuació obtinguda en les respectives proves d'habilitació.  
B) En el supòsit que, adjudicades les destinacions als funcionaris assenyalats en el punt primer de l'apartat anterior, les vacants que queden no foren suficients en nombre per a adjudicar-les al personal assenyalat en el punt segon de l'apartat anterior, aquests seran convocats per la comissió avaluadora en acte únic, per tal que sol·liciten, per ordre de puntuació, les vacants produïdes per l'adjudicació al personal fix dels llocs oferts en el concurs, i aquestes s'adjudicaran amb destinació definitiva.  
Amb aquesta finalitat, la Direcció General de la Funció Pública verificarà i comprovarà la situació dels llocs de treball objecte de resultes, i facilitarà la llista dels que hagen de ser oferts per a la seua adjudicació.  
Setena. Resolució del concurs  
Aquesta convocatòria la resoldrà la Direcció General de la Funció Pública en un termini no superior a 3 mesos, comptadors des de l'endemà de la data d'acabament del termini de presentació d'instàncies.  
Vuitena. Irrenunciabilitat de les destinacions  
1) Els participants podran desistir de la seua instància dins el termini de presentació d'aquestes. Transcorregut l?esmentat termini no s'acceptarà cap desistiment i quedaran vinculats els participants al resultat del concurs, llevat del supòsit assenyalat en el paràgraf següent.  
2) La destinació adjudicada és irrenunciable, llevat que s'acredite haver obtingut una altra destinació mitjançant convocatòria pública que s'haja publicat amb data anterior a l'adjudicació d'aquesta. En aquest cas, l?interessat comunicarà 1 a la Direcció General de la Funció Pública aquesta circumstància des de l?endemà de la publicació de la resolució d'aquest concurs en el DOGV fins a l'acabament del termini de presa de possessió.  
Novena. Cessament i presa de possessió  
En la resolució d'aquest concurs s'indicarà expressament la data de començament dels terminis de cessament i presa de possessió.  
Deu. Recursos  
Aquesta convocatòria i els actes que se'n deriven podran ser impugnats d'acord amb el que preveu la Llei de Procediment Administratiu.  
València, 24 de novembre de 1992.- El Director General de la Funció Pública: Luis Felipe Martínez Martínez  
Veure annex